Neistine  u  Plavoj  knjizi 


Gospa  je  o.  Stefanu  Gobbiju  10.  veljače  1978.  navodno  rekla:  "Tama  će  se  spustiti 
na  Crkvu,  i  postat  će  još  gušća  nakon  što  vaša  nebeska  Majka  dođe  po  dušu  prvoga  od 
svojih  predragih  sinova,  a  to  je  papa  Pavao  VI.,  koji  podnosi  na  križu  svoju  krajnju 
žrtvu."  "Dok  je  on  živ,  zahvaljujući  njegovu  gorkome  mučeništvu  mogu  još  zaustavljati 
ruku  Božje  pravde.  Ali  nakon  njegove  smrti  sve  će  se  srušiti."  [147(d)(e)j 

Papa  Pavao  VI.  umro  je  1978.  Naslijedio  ga  je  Ivan  Pavao  I.,  koji  je  umro  iste 
godine.  O.  Gobbi  kaže  da  mu  je  Djevica  Marija  rekla  da  će  počevši  od  pontifikata  Ivana 
Pavla  I.  Katolička  Crkva  biti  srušena. 

X- 

O.  Gobbi  navodi  da  mu  je  Gospa  24.  prosinca  1978.  rekla:  "Njegov  drugi  dolazak, 
predraga  djeco,  bit  će  poput  prvoga.  Kakvo  je  bilo  njegovo  rođenje  u  ovoj  noći,  takav  će 
biti  i  povratak  u  slavi,  prije  Njegova  konačnog  dolaska  radi  posljednjeg  suda,  čiji  je 
trenutak  međutim  još  skriven  među  Očevim  tajnama."  "On  će  doći  da  uspostavi  svoje 
kraljevstvo  u  svijetu,  nakon  što  porazi  i  uništi  svoje  neprijatelje."  [166(e)(h)j 

A  24.  prosinca  1983.  navodno  mu  je  rekla:  "Pripremite  se  za  Isusov  slavni 
povratak.  Njegovo  je  drugo  rođenje  na  domaku."  [279(j)(k)j 

Milenaristički  nauk,  prema  kojemu  će  se  Krist,  bilo  tjelesnim  rođenjem  bilo 
dolaskom  u  slavi,  vratiti  na  zemlju  da  na  njoj  neko  vrijeme  vlada,  krivi  je  nauk  koji 
postoji  još  od  prvoga  stoljeća  i  Katolička  ga  je  Crkva  osudila. 

X- 

Don  Gobbi  tvrdi  da  mu  je  Blažena  Djevica  Marija  3.  srpnja  1987.  godine 
unutarnjim  govorom  poručila  da  će  se  "još  ove  godine  zbiti  veliki  događaji".  Tu  obavijest 
njegov  je  pokret  proširio  u  mijunima  letaka,  i  obrukao  se,  jer  je  ta  godina  protekla  bez 
nekih  upadljivih  osobitosti.  A  povrh  toga  "Gospa"  je  te  "velike  događaje",  što  zapravo  i 


nije  čudno,  izričito  dovela  u  vezu  s  međugorskim  ukazanjima:  "...  kako  sam  pod 

pečatom  tajne  objavila  i  djeci  kojoj  se  i  dalje  ukazujem  u  Međugorju." 

* 

Prema  navodima  o.  Stefana  Gobbija  Gospa  mu  je  11.  rujna  1988.  rekla:  "Kroz  deset 
godina  navršit  će  se  punina  vremena  na  koje  sam  vas  upozorila,  počevši  od  La  Salettea 
pa  sve  do  mojih  sadašnjih  ukazanja."  "U  razdoblju  od  deset  godina  dovršit  će  se  vrijeme 
velike  nevolje  prije  drugog  dolaska  Isusova,  prorečeno  u  Svetom  pismu,."  [389(d)(f)j 
Dakle  do  11.  rujna  1998.  trebala  su  se  ispuniti  sva  obećanja  koja  je  Marija 
dala  čovječanstvu  otkako  se  bila  ukazala  u  La  Saletteu,  uključujući  sva  obećanja  samom 
o.  Gobbiju,  pa  tako  i  drugi  Isusov  dolazak.  Godina  1998.  došla  je  i  prošla:  nije  se 
dogodilo  ništa. 

U  ukazanjima  koja  je  Crkva  odobrila  Gospa  govori  istinu.  Kad  kaže  da  će 
dati  znak,  onda  ga  i  dadne:  npr.  ples  Sunca  u  Fatimi  13.  listopada  1917.  Međutim  Djevica 
Marija  koju  poznaje  o.  Gobbi  laže,  krši  svoja  obećanja,  proturječi  crkvenom  nauku...  To 
nije  Djevica  Marija  koju  štuje  Katolička  Crkva,  nije  Majka  Božja,  nije  Bezgrešno  Srce 
Marijino. 

* 

O.  Stefano  Gobbi  navodi  da  mu  je  Gospa  17.  lipnja  1989.  rekla:  "666  naznačeno  tri 
puta,  odnosno  treći  put,  izražava  godinu  1998.  U  tom  će  povijesnom  trenutku 
masonerija  potpomognuta  iz  crkvenih  krugova  uspjeti  ostvariti  svoj  glavni  naum:  Krista 
i  njegovu  Crkvu  nadomjestit  će  idolom:  lažnim  Kristom  i  lažnom  Crkvom."  [407(p)j 
O.  Gobbi  dakle  kaže  da  je  Blažena  Djevica  Marija,  koja  je  bezgrešna  i  od 
koje  ne  može  poteći  nikakva  laž,  ustvrdila  da  će  do  1998.  godine  Katolička  Crkva  postati 
lažna  Crkva,  koju  vodi  lažni  Krist. 

To  unutarnje  čuvenje  nije  se  obistinilo.  Takvi  navještaji  ne  dolaze  od  Boga 
niti  su  božanski  nadahnuti.  Ne  služe  ničemu  drugom  nego  kvarenju  vjernika. 


O.  Stefano  Gobbi  navodi  da  mu  je  Gospa  1.  siječnja  1990.  rekla:  "S  istekom 
posljednjeg  desetljeća  ovoga  stoljeća  dovršit  će  se  događaji  koje  sam  vam  pretkazala."  "U 
tom  vremenu  svojim  ću  vas  majčinskim  djelovanjem  pripraviti  da  primite  Gospodina 
koji  dolazi."  "Ja  vas  pripravljam  za  njegov  dolazak."  [417(b)(f)(h)j 

Nijedan  od  događaja  što  ih  je  o.  Gobbi  od  1972.  najavljivao  kao  prorečene 
od  Gospe  nije  se  zbio.  Krist  se  nije  ponovo  rodio.  Kraljevstvo  Božje  nije  sišlo  na  zemlju, 
jer  je  već  bilo  tu  (Katolička  Crkva).  Antikrist  nije  zavladao  Crkvom...  Te  laži  ne  mogu 
potjecati  od  Blažene  Djevice  Marije. 

X- 

Prema  navodima  o.  Gobbija  Gospa  mu  je  5.  prosinca  1994.  kazala:  "Potvrđujem  da 
će  se  na  veliki  jubilej  2000.  ostvariti  trijumf  mojega  Bezgrešnog  Srca,  koji  sam  vam 
prorekla  u  Fatimi,  i  poklopit  će  se  sa  slavnim  povratkom  Isusa  Krista  da  uspostavi  svoje 
kraljevstvo  u  svijetu.  Tako  ćete  napokon  moći  vlastitim  očima  vidjeti  novo  nebo  i  novu 
zemlju."  [532(i)j 

Eto  još  jedne  obmane,  tvrdnjom  o  trijumfu  Bezgrešnog  Srca  Marijina, 
novom  nebu  i  novoj  zemlji  i  slavnom  Isusovu  povratku.  Katolička  Crkva  naučava  da  je 
vjerovanje  u  povratak  Isusa  Krista  da  bi  kraljevao  na  zemlji  svjetovna  mesijanistička 
obmana  Antikristova.  Novo  nebo  i  nova  zemlja  počeli  su  u  naraštaju  koji  je  živio  u  doba 
Isusa  Krista,  kako  je  on  sam  kazao.  Nova  zemlja  zemaljski  je  odjek  Kraljevstva  Božjeg, 
posljedica  pobjede  nad  Sotonom  ostvarene  Kristovom  krvlju  na  križu.  Novo  nebo 
pojavilo  se  kad  je  arkanđeo  Mihael  zbacio  s  neba  Sotonu,  a  Krist  svladao  grijeh  svojom 
krvlju.  U  punini  bit  će  dosegnuto  na  dan  Kristova  konačnog  povratka. 


Svećenstvo  o  objavama  o.  Gobbiju  već  predugo  šuti.  Vrijeme  je  da  digne  glas  i 
razotkrije  đavolju  obmanu.  Sto  duže  bude  šutjelo,  to  više  će  odgovarati  pred 
Gospodinom  Isusom  na  Sudnji  dan. 

Katolička  Crkva  sa  svojim  naukom,  sakramentima,  pobožnostima, 
sakramentalima  i  marijanskim  naučavanjem  više  je  nego  dovoljno  bogata  da  hrani  duše 
još  mnoge  i  mnoge  godine.  Treba  se  moliti  da  po  Bezgrešnom  Srcu  Marijinu  Gospodin 
Isus  Krist  podigne  zdrav  međunarodni  marijanski  pokret  kako  bi  se  oni  koji  gladuju 
mogli  nasititi  obiljem  Božje  milosti. 

Prema: 

http://www.catholicdoors.com/isit/isit01.htm 

https://charismatismus.wordpress.com/category/irrgeistige-erscheinungen/don-gobbi/ 


